Landzonetilladelse til brændesalg, [adresse], 4490 Jerslev 
Sagsfremstilling 
16.    Landzonetilladelse til brændesalg, [adresse], 4490 Jerslev  
                                                                                                                        Åbent 
Sagsnr.: 326-2011-35985       J.nr.: 01.03.06           Hans Lassen.: 326-2015-85804 
  
[adresse] 
På ejendommen [adresse], 4490 Jerslev meddelte Kalundborg Kommune den 4. maj 2011 lovliggørende 
tilladelse efter § 37 i planloven, til etablering af mindre brændesalg. 
  
Virksomheden har gennemgået en udvikling som gør, at erhvervsaktiviteten ikke kan indeholdes i den eksisterende 
tilladelse. Kalundborg Kommune vurderer, at den nuværende virksom-hedsaktivitet forudsætter en tilladelse efter 
landzoneadministrationen i henhold til § 35 i plan-loven. 
  
I forbindelse med indkomne klagesager over virksomhedsaktiviteten på ovenstående ejendom har Kalundborg 
Kommune behandlet en lovliggørende ansøgning fra ejer. Klagesagerne drejer sig særligt om virksomhedens 
vanskeligheder med at overholde gældende miljøkrav, især støj- og lyspåvirkninger.  
  
Der indkommer løbende henvendelser fra naboer i området, som klager over virksomhedens støjpåvirkning udenfor 
normal arbejdstid, da lastbiler ankommer tidligt om morgenen, og der til tider pågår af- og pålæsning om aftenen.  
  
I henhold til [adresse] 2013-2024 er ejendommen beliggende indenfor den afgrænsede landsby 
[adresse], som er udlagt til blandet bolig og erhverv jf. rammebestem- melserne i rammeområde U4.BL03. Indenfor 
dette område, kan der etableres virksomheder optil miljøklasse 3. 
  
Sagen blev fremlagt for Teknik og Miljøudvalget på mødet den 6. oktober 2014, hvor udvalget vedtog følgende:  
  
Udvalget ønsker, at administrationen udarbejder et forslag til vilkår inden sagen behandles yderligere. Udvalget 
overvejer at foretage en besigtigelse i området. 
  
Sagen blev herefter, med udkast til skærpede vilkår, fremlagt for Teknik- og Miljøudvalget på møde den 1. december 
2014, hvor udvalget besigtigede virksomheden inden mødet. Udvalget vedtog efterfølgende, at:  
  
Ovenstående vilkår tages til efterretning med henblik på, at Teknik og Miljø starter sagsbehandlingen, for at 
meddele lovliggørende landzonetilladelse til brændesalget. 
  
I forlængelse af ovenstående beslutninger i Teknik- og Miljøudvalget har Teknik og Miljø foretaget en fornyet 
nabohøring (se vedlagte bilag 1), hvor der redegøres for de skærpede vilkår, med henblik på at meddele 
landzonetilladelse efter planlovens § 35. Nabohøringen blev udsendt til 11 naboejendomme. Der er indkommet 
bemærkninger fra én ejendom som fortsat omhandler en bekymring omkring virksomhedens støj- og trafikmæssige 
karakter i forhold til omkringliggende naboer.    
  
Det vurderes, at virksomhedsaktiviteten, ved de skærpede vilkår, kan indeholdes i en landzonetilladelse og ikke er i 
strid med Kommuneplanens rammebestemmelse for området.  
  
Kalundborg Kommune lader de opstillede vilkår i landzonetilladelsen tinglyses. Dette sker på ejers bekostning jf. 
planlovens § 55. 
  
  
BEHANDLING 
Teknik- og Miljøudvalget. 
  
INDSTILLING 
Plan, byg og miljøchefen indstiller, at:  
· Der meddeles lovliggørende landzonetilladelse til etablering af brændesalg under skærpede vilkår som opstillet i 
naboorienteringen dateret 2. marts 2015. 
  
ØKONOMISKE KONSEKVENSER 
Der er ingen økonomiske konksekvenser. 
  
Bilag 
  
  
  
  
  
Teknik- og Miljøudvalgets møde den 13. april 2015: 
Udvalget vedtog at tiltræde plan-, byg- og miljøchefens indstilling. Liva Paulsen (A) og Torben Eriksen 
(Ø) stemte imod. Torben Eriksen vurderede, at der ikke er grundlag for at etablere den pågældende type 
virksomhed i området. 
Bilag 1 - Naboorientering, [adresse] 
